
ДО
ОБЩИНСКИ СЪВЕТ

ГР.БЕЛЕНЕ
ПРЕДЛОЖЕНИЕ

от МИЛЕН ПАВЛОВ ДУЛЕВ – КМЕТ НА ОБЩИНА БЕЛЕНЕ

ОТНОСНО: Приемане решение за отдаване под наем на недвижим имот – публична общинска собственост, след провеждане на публичен търг по реда на Закона за общинската собственост (ЗОС) и Наредба за реда за придобиване, управление и разпореждане с общинско имущество по чл. 8, ал. 2 от Закона на общинска собственост (ЗОС)
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Съгласно Акт за публична общинска собственост (АПОС) с № 3215/ 08.07.2025 година, вписан в Службата по вписванията – гр. Левски Община Белене е собственик на Поземлен имот (ПИ) с идентификатор 03366.602.1253 с площ 916,0 кв.м, вид територия Урбанизирана, НТП Ниско застрояване (до 10 м) по КККР на гр. Белене, а по ЗРП на града - квартал 155, УПИ XVI.
Имотът с Решение № 77/ 18.09.2025 година на Общински съвет – Белене е включен в Годишната програма за разпореждане с общински имоти през 2025 година, приета с Решение № 5/ 04.02.2025 година на Общински съвет – Белене в Раздел Втори, точка ІІІ със съдържание: “ІІІ. Списък на общински имоти (без имоти от ОПФ), собственост на Община Белене, предназначени за отдаване под наем, право на ползване, право на управление и продажба по реда на Закона за общинската собственост (ЗОС), след провеждане на публичен търг или публично оповестен конкурс или без провеждане на публичен търг или публично оповестен конкурс по реда на Закона за насърчаване на инвестициите (ЗНИ) и Закона за общинската собственост (ЗОС) през бюджетна 2025 година“ под номер 47 от него.
Същият е незастроен и не се използва както за изпълнение на функциите на органите на местното самоуправление и местната администрация, така и за трайно задоволяване на обществени потребности от местно значение.
В тази връзка е постъпила Молба с вх.№ 94-00-815/ 01.07.2025г. от Милен Господинов от гр.Белене до кмета на Община Белене за ползване на Поземлен имот (ПИ) с идентификатор 03366.602.1253 с площ 916,0 кв.м, вид територия Урбанизирана, НТП Ниско застрояване (до 10 м) по КККР на гр. Белене, а по ЗРП на града - квартал 155, УПИ XVI за лични нужди, без извършване на строителни дейности.
Вследствие на извършеното от общинската администрация съпоставяне на необходимите разходи за стопанисването му и ползите, които този имот би донесъл при отдаването му под наем, се налага извод, че е налице необходимост от промяна в досегашния му начин на управление. Община Белене няма предвидени средства в бюджета си за извършване на дейности, необходими за привеждане на имота в добро състояние и поддържането му, поради което ръководството й счита за целесъобразно същият да бъде предложен за отдаване под наем, след провеждане на публичен търг. По този начин ще бъде обезпечена поддръжката на имота, ще бъде стимулирана частната инициатива на гражданите и ще се реализират приходи в общинския бюджет.
Отдаването на имота под наем е допустимо, съгласно чл. 14, ал. 7 от Закона за общинската собственост (ЗОС) и чл. 18, ал. 1 от Наредбата за реда за придобиване, управление и разпореждане с общинско имущество по чл. 8, ал. 2 от ЗОС.
Изготвен е доклад за пазарна оценка за отдаване под наем на имота от лицензиран оценител на недвижими имоти ”ХЕМУС КОНСУЛТ” ЕООД – гр.Троян (Сертификат за оценителска правоспособност от Камарата на независимите оценители). Посочената в него пазарна цена за отдаване под наем на Поземлен имот (ПИ) с идентификатор 03366.602.1253 с площ 916,0 кв.м, вид територия Урбанизирана, НТП Ниско застрояване (до 10 м) по КККР на гр. Белене, а по ЗРП на града - квартал 155, УПИ XVI, актуван с Акт за публична общинска собственост (АПОС) с № 3215/ 08.07.2025 година, вписан в Службата по вписванията – гр. Левски е в размер на 180,0 лева (сто и осемдесет лева и 0 стотинки)/ месец без ДДС или 92,03 евро (деветдесет и две евро и 03 евроцента)/ месец без ДДС.
Предвид на гореизложеното, предлагам Общинският съвет да вземе следното

РЕШЕНИЕ:

1. На основание чл. 21, ал. 1, т. 8 от ЗМСМА, чл. 14, ал. 7 от ЗОС и чл. 18 от Наредбата за реда за придобиване, управление и разпореждане с общинско имущество по чл. 8, ал. 2 от Закона на общинска собственост открива процедура за отдаване под наем на Поземлен имот (ПИ) с идентификатор 03366.602.1253 с площ 916,0 кв.м, вид територия Урбанизирана, НТП Ниско застрояване (до 10 м) по КККР на гр. Белене, а по ЗРП на града - квартал 155, УПИ XVI, актуван с Акт за публична общинска собственост (АПОС) с № 3215/ 08.07.2025 година, вписан в Службата по вписванията – гр.Левски.
2. На основание чл. 21, ал. 1, т. 8 от ЗМСМА, чл. 14, ал. 7 от ЗОС и ал. 8 и чл. 18 от Наредбата за реда за придобиване, управление и разпореждане с общинско имущество по чл. 8, ал. 2 от Закона на общинска собственост приема доклада на лицензирания оценител за изготвена пазарна наемна цена на имота в размер на 180,0 лева (сто и осемдесет лева и 0 стотинки)/ месец без ДДС/92,03 евро (деветдесет и две евро и 03 евроцента)/ месец без ДДС.
3. На основание чл. 21, ал. 1, т. 8 от ЗМСМА, чл. 14, ал. 7 и ал. 8 от ЗОС и чл. 18 от Наредбата за реда за придобиване, управление и разпореждане с общинско имущество по чл. 8, ал. 2 от Закона на общинска собственост дава съгласие за провеждане на публичен търг с тайно наддаване за отдаване под наем на имота за срок от 10 (десет) години и определя начална тръжна цена в размер на 180,0 лева (сто и осемдесет лева и 0 стотинки)/ месец без ДДС/92,03 евро (деветдесет и две евро и 03 евроцента)/ месец без ДДС (начислява се ДДС съгласно чл.45, ал.5, т.1 от ЗДДС).

4. Възлага на кмета на Община Белене да извърши всички необходими правни и фактически действия за законосъобразното провеждане на процедурата.

ПРИЛОЖЕНИЕ:
1. Препис на АПОС.

2. Препис на скица на имота.

3. Препис на Молба с вх.№ 94-00-815/ 01.07.2025г.
4. Оценка от лицензиран оценител.

5. Проект на договор за отдаване под наем.

МИЛЕН ДУЛЕВ

Кмет на Община Белене

СЪГЛАСУВАЛ ЮРИСТ:________________

                                              /Ирина Чоранова/

